ระเบียบกรมสรรพสามิตว่าด้วยขั้นตอนและระยะเวลาการปฏิบัติงานออกใบอนุญาตให้ประกอบอุตสาหกรรมยาสูบพ.ศ. ๒๕๔๑[๑] อาศัยอำนาจตามความในข้อ ๙ แห่งระเบียบสำนักนายกรัฐมนตรีว่าด้วยการปฏิบัติราชการเพื่อประชาชนของหน่วยงานของรัฐ พ.ศ. ๒๕๓๒และเพื่ออนุวัตตามความในประกาศกรมสรรพสามิต เรื่อง หลักเกณฑ์และวิธีการขออนุญาตการออกใบอนุญาตและเงื่อนไขว่าด้วยการประกอบอุตสาหกรรมยาสูบ การนำยาอัดยาเส้นหรือยาสูบออกจากโรงอุตสาหกรรมยาสูบ ซึ่งออกตามความในมาตรา ๑๗แห่งพระราชบัญญัติยาสูบ พ.ศ. ๒๕๐๙ กรมสรรพสามิตจึงออกระเบียบกำหนดขั้นตอนและระยะเวลาการปฏิบัติราชการในการออกใบอนุญาตให้แระกอบอุตสาหกรรมยาสูบไว้ดังต่อไปนี้ข้อ ๑ ระเบียบนี้เรียกว่า ระเบียบกรมสรรพสามิตว่าด้วยขั้นตอนและระยะเวลาการปฏิบัติงานออกใบอนุญาตให้ประกอบอุตสาหกรรมยาสูบ พ.ศ.๒๕๔๑ข้อ ๒ ระเบียบนี้ให้ใช้บังคับตั้งแต่วันออกประกาศเป็นต้นไปข้อ ๓ ให้ยกเลิกระเบียบกรมสรรพสามิตว่าด้วยการปฏิบัติงานออกใบอนุญาตให้ประกอบอุตสาหกรรมยาสูบ พ.ศ. ๒๕๓๒ข้อ ๔ ในระเบียบนี้ยาสูบ หมายความว่า บุหรี่ซิการ์ บุหรี่อื่น ยาเส้นยาเส้นปรุง ยาอัดโรงอุตสาหกรรมยาสูบ หมายความว่า สถานที่ซึ่งใช้ในการทำบุหรี่ซิการ์บุหรี่อื่น ยาเส้น ยาเส้นปรุง ยาอัด เพื่อการค้าซึ่งมิใช่เป็นของรัฐรวมตลอดถึงบริเวณแห่งสถานที่นั้นด้วยข้อ ๕ ให้ผู้ประสงค์จะขอใบอนุญาตให้ประกอบอุตสาหกรรมยาสูบยื่นแบบ ย.ส. ๑๐๗ การขออนุญาตประกอบอุตสาหกรรมยาสูบ ตามมาตรา ๑๗ แห่งพระราชบัญญัติยาสูบพ.ศ. ๒๕๐๙ ณ ส่วนใบอนุญาต สำนักบริหารการจัดเก็บภาษี ๑ กรมสรรพสามิตพร้อมด้วยหลักฐานดังนี้๕.๑ สำเนาบัตรประจำตัวของผู้ขอใบอนุญาต๕.๒ สำเนาใบทะเบียนภาษีมูลค่าเพิ่ม (ภ.พ.๒๐) ของกรมสรรพากร๕.๓ สำเนาใบสำคัญแสดงการจดทะเบียนบริษัทจำกัดและหนังสือรับรองการจดทะเบียนของกรมทะเบียนการค้า กระทรวงพาณิชย์ (ถ้ามี)๕.๔ แบบแปลนแผนผังโรงอุตสาหกรรมยาสูบ แสดงเส้นทางการขนยาสูบสถานที่เก็บรักษาใบยา ยาสูบ ห้องเก็บรักษายาสูบบรรจุซองแล้วแต่ยังไม่ปิดแสตมป์และสถานทีที่ทำการของเจ้าพนักงานสรรพสามิตผู้ควบคุมโรงงานยาสูบในกรณีที่เคยได้รับใบอนุญาตให้ประกอบอุตสาหกรรมยาสูบประจำปีที่ผ่านมาอยู่ก่อนแล้วให้นำใบอนุญาตฉบับเดิม หรือสำเนามาแสดงเป็นหลักฐานได้โดยไม่ต้องมีหลักฐานตาม ๕.๑ถึง ๕.๓ข้อ ๖ เมื่อในการออกใบอนุญาตให้ประกอบอุตสาหกรรมยาสูบให้ปฏิบัติงานตามขั้นตอนและระยะเวลาดังนี้๖.๑ เมื่อเจ้าหน้าที่รับคำขออนุญาตแบบ ย.ส. ๑๐๗พร้อมหลักฐานประกอบลงทะเบียนรับแล้วให้เสนอเจ้าพนักงานสรรพสามิตผู้มหีน้าที่ตรวจสอบคำขอและหลักฐานทันที๖.๒เมื่อเจ้าพนักงานสรรพสามิตตรวจสอบแล้วให้จัดทำบันทึกเสนอความเห็นต่อผู้อำนวยการส่วนใบอนุญาตสำนักบริหารการจัดเก็บภาษี ๑ กรมสรรพสามิต โดยเร็ว๖.๓ เมื่อผู้อำนวยการส่วนใบอนุญาตสำนักบริหารการจัดเก็บภาษี ๑ ตรวจสอบแล้วให้แต่งตั้งเจ้าพนักงาน ๓ คน ไปตรวจสอบโรงอุตสาหกรรมยาสูบปฏิบัติงานตาม ๖.๑ ถึง ๖.๓ ให้ดำเนินการให้แล้วเสร็จภายใน ๑วันทำการ๖.๔ ให้เจ้าพนักงานที่ได้รับการแต่งตั้งไปตรวจสอบโรงอุตสาหกรรมยาสูบทำบันทึกการตรวจสอบและลงรายการในแบบ ย.ส. ๑๐๗ เสนอผู้ออกคำสั่งแต่งตั้ง ภายใน ๑วันทำการ๖.๕ ผู้อำนวยการส่วนใบอนุญาต สำนักบริหารการจัดเก็บภาษี ๑พิจารณาบันทึกการตรวจสอบโรงอุตสาหกรรมยาสูบ แล้วบันทึกเสนอความเห็นต่อผู้อำนวยการสำนักบริหารการจัดเก็บภาษี๑ ในกรณีที่เห็นสมควรให้ออกใบอนุญาตได้ จะเรียกให้ผู้ขอใบอนุญาตไปชำระค่าธรรมเนียมใบอนุญาตตามอัตราที่กำหนดในกฎหมายคือบุหรี่ซิการ์ หรือยาอัด หรือยาเส้นปรุง ฉบับละ ๕๐๐ บาท บุหรี่อื่นฉบับละ ๒๕๐ บาทยาเส้น ฉบับละ ๒๐ บาท ที่กองรายได้ กรมสรรพสามิตโดยเจ้าพนักงานเป็นผู้เขียนใบนำส่งเงินค่าธรรมเนียมดังกล่าวและจัดทำใบอนุญาตให้ประกอบอุตสาหกรรมยาสูบแบบ ย.ส. ๒๐๗เพื่อเสนออธิบดีกรมสรรพสามิตลงนามด้วย๖.๖ ผู้อำนวยการสำนักบริหารการจัดเก็บภาษี ๑บันทึกความเห็นพร้อมเอกสารเสนออธิบดีกรมสรรพสามิต๖.๗ อธิบดีกรมสรรพสามิตหรือผู้ที่ได้รับมอบหมายพิจารณาลงนามในแบบย.ส. ๑๐๗ และ ย.ส. ๒๐๗การปฏิบัติงานตาม ๖.๕ ถึง ๖.๗ให้ดำเนินการให้แล้วเสร็จภายใน ๑ วันทำการข้อ ๗ ให้อธิบดีกรมสรรพสามิตรักษาการตามระเบียบนี้ประกาศ ณ วันที่ ๒๔ ธันวาคม พ.ศ ๒๕๔๑เรณูรื่นกลิ่นรองอธิบดี รักษาราชแทนอธิบดีกรมสรรพสามิตปรียนันท์/พิมพ์๒๕ มีนาคม ๒๕๔๕ศิรวัชร์/ปรับปรุง๒๙ มกราคม๒๕๖๒[๑] ราชกิจจานุเบกษาเล่ม ๑๑๖/ตอนพิเศษ ๘๔ ง/หน้า ๑๑/๒๐ ตุลาคม ๒๕๔๒